ใครว่าเที่ยวคนเดียวเปลี่ยวใจ? ผลสำรวจพบผู้หญิงท่องโลกคนเดียวเพิ่มขึ้นถึงร้อยละ 52
จะทำอย่างไรเมื่อการท่องเที่ยวเป็นกลุ่มไม่สามารถตอบโจทย์ความต้องการของคุณได้อีกต่อไป ไม่ว่าจะเป็นความวุ่นวายของคนหมู่มากที่ต้องเผชิญ หรือข้อจำกัดบางอย่างที่ไม่สามารถหลีกเลี่ยงได้ ทางออกก็คงหนีไม่พ้นการท่องเที่ยวคนเดียว หรือ solo travel ที่กำลังเป็นกระแสในปัจจุบัน ซึ่งเราสามารถออกแบบการเดินทางได้ด้วยตัวเอง ไปไหนมาไหนตามใจชอบ โดยไม่จำเป็นต้องง้อเพื่อน ง้อแฟน หรือแม้แต่บริษัททัวร์Solo Traveller ศัพท์ใหม่จริงหรือsolo travel ไม่ใช่ศัพท์ใหม่แต่อย่างไร เพราะตั้งแต่ต้นปี 2015 ถึงสิ้นปี 2017 มีจำนวนการค้นหาคำว่า solo travel ใน Google เพิ่มขึ้นถึงร้อยละ 40 และขึ้นเป็นอันดับสูงสุดในช่องค้นหาสัปดาห์แรกของต้นปี 2018 ซึ่งเพิ่มขึ้นจากปี 2017 ถึงร้อยละ 55ไม่นานมานี้ ข้อมูลจาก Booking.com เว็บไซต์จองที่พักออนไลน์ พบว่าในเดือนพฤษภาคมปี 2018 มีนักท่องเที่ยวที่เดินทางคนเดียวถึง 20500 คนทั่วโลกจากผลการสำรวจของ YouGov ในปี 2018 ยังเผยให้เห็นว่า แรงจูงใจที่ทำให้ผู้คนออกท่องเที่ยวคนเดียวมีดังนี้กระแสเที่ยวคนเดียวยังสะท้อนถึงแนวคิด Individualism หรือการพึ่งพาตนเองของคนในสังคมที่ให้ความสำคัญกับเป้าหมายของตนเองเป็นหลัก การออกไปท่องเที่ยวคนเดียวจึงสามารถตอบโจทย์ได้มากกว่าการออกไปใช้เวลากับกลุ่มคนที่ไม่ได้มีความสนใจร่วมกัน อีกทั้งยังมีความทันสมัยของเทคโนโลยีที่เอื้ออำนวยความสะดวกต่อการเดินทาง ตั้งแต่ขั้นตอนการจองตั๋วเครื่องบิน การจองที่พัก จนไปถึงการหาข้อมูลแหล่งท่องเที่ยวด้วยตนเองโดยไม่จำเป็นต้องผ่านมือบริษัททัวร์ ทำให้การท่องเที่ยวคนเดียวติด 1 ใน 5 ของทริปที่ผู้คนอยากลองทำในอนาคต (ข้อมูลจาก MMGY Global โดยสำรวจจากคน 2300 คน)Photo: ulasandunia.comผู้หญิงออกไปท่องโลกคนเดียวกันมากขึ้นข้อมูลที่น่าสนใจอีกอย่างหนึ่งคือมีผู้หญิงออกเดินทางท่องเที่ยวคนเดียวเพิ่มมากขึ้นถึงร้อยละ 52 ในช่วงระหว่างปี 2016 ถึง 2017 โดยบริษัททัวร์อย่าง VBT Bicycle and Walking Vacations เผยว่าร้อยละ 68 ของนักท่องเที่ยวเพศหญิงในปี 2016 เดินทางคนเดียว ขณะเดียวกันร้อยละ 87 ของผู้เข้าร่วม Country Walkers คือผู้หญิงโสด (คิดเป็น 3.3 คนต่อนักท่องเที่ยวชาย 1 คน)นอกจากนี้ ยังมีการเปิดเผยอีกว่ามีผู้หญิงถึงร้อยละ 72 ที่เผยผ่านเว็บไซต์จองที่พักชื่อดังอย่าง Booking.com ว่าเคยท่องเที่ยวคนเดียวมาแล้ว และจากการศึกษาในปี 2017 พบว่า ร้อยละ 26 ของนักท่องเที่ยวหญิงที่เคยเดินทางคนเดียวมาแล้วนั้นอยู่ในกลุ่มมิลเลนเนียลกระแสการท่องเที่ยวคนเดียวในเหล่าสาวๆ ได้ท้าทายกรอบความคิดแบบเดิมเกี่ยวกับเพศหญิงที่ยึดติดกับความปลอดภัยและความสะดวกสบาย สะท้อนให้เห็นถึงแนวคิด second wave feminist ที่เกิดขึ้นในสหรัฐอเมริกาช่วงปี 1960 และได้แพร่กระจายไปทั่วยุโรป โดยเน้นไปที่การพึ่งพาตนเองเป็นหลัก อยากไปไหนจงออกไปทำ และไม่ต้องนั่งรอเพื่อนชายหรือควงแฟนไปด้วยอีกต่อไป ทำให้สาวๆ เริ่มอยากออกไปทำอะไรด้วยตนเองมากขึ้นPhoto: singlewomantrip.comข้อควรระวังในการเที่ยวคนเดียวแม้การท่องเที่ยวคนเดียวผู้หญิงจะแสดงให้เห็นถึงความแข็งแกร่งและพึ่งพาตนเองได้ แต่สิ่งสำคัญที่ควรตระหนักก็คือความปลอดภัยในการเดินทาง เราจึงนำเคล็ดลับเพื่อความปลอดภัยให้เดินทางไกลได้หายห่วงมาฝากกันดังนี้ 1.ศึกษาข้อมูลของสถานที่ให้ดี ก่อนออกเดินทางควรทำการบ้านให้ดี โดยหาข้อมูลของประเทศ เมือง และห้องพักที่จะไปอย่างละเอียด และอย่าลืมว่าความปลอดภัยควรจะมาก่อนเป็นอันดับแรก 2.อย่าไว้ใจคนแปลกหน้า แม้ว่าการออกไปท่องเที่ยวจำเป็นต้องสร้างปฏิสัมพันธ์กับผู้คนที่พบเจอ แต่บางครั้งการปฏิเสธก็ไม่ใช่เรื่องแย่ ในสถานการณ์ที่เราไม่มั่นใจหรืออยู่ในจุดที่สุ่มเสี่ยง สิ่งที่ควรทำที่สุดคือรีบพาตัวเองออกมาจากจุดนั้น 3.พกอุปกรณ์ป้องกันตัวไปด้วย ในกรณีที่มีเหตุฉุกเฉินระหว่างการเดินทางคนเดียว แนะนำให้พกอุปกรณ์ป้องกันตัวเล็กๆ หรือหาทางหนีทีไล่ไว้ไปด้วยเพื่อความอุ่นใจ 4.มีสติ ก่อนจะออกไปดื่ม ปาร์ตี้สังสรรค์ หรือทำกิจกรรมท้าทายอะไรก็ตาม ไม่ว่าจะสนุกสุดเหวี่ยงแค่ไหน สิ่งสำคัญคือควรมีสติและรู้ตัวอยู่เสมอ เพราะจะช่วยให้เราหลุดพ้นจากทุกสถานการณ์อันตรายรู้เช่นนี้แล้ว ใครที่อยากออกไปท่องโลกกว้างคนเดียว ลองเริ่มทำการศึกษาหาข้อมูลกันได้ แต่แนะให้ลองเริ่มจากต่างจังหวัดใกล้ๆ ก่อน หรือเมืองที่มีคนรู้จักอยู่เป็นดี หรือหาข้อมูลได้จากเว็บไซต์มากมายที่เอื้อสำหรับผู้หญิงที่อยากเริ่มเที่ยวคนเดียว อาทิ เป็นต้นพิสูจน์อักษร: อ้างอิง:
ผู้หญิงออกเดินทางท่องเที่ยวคนเดียวเพิ่มมากขึ้นถึงร้อยละ 52 ในช่วงระหว่างปี 2016 ถึง 2017 โดยบริษัททัวร์อย่าง VBT Bicycle and Walking Vacations เผยว่าร้อยละ 68 ของนักท่องเที่ยวเพศหญิงในปี 2016 เดินทางคนเดียว ขณะเดียวกันร้อยละ 87 ของผู้เข้าร่วม Country Walkers เป็นผู้หญิงโสด